

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky: „ Rekonštrukcia vonkajšieho požiarneho vodovodu, pre MH Teplárenský podnik, a.s. závod Martin “
( vetva č. 1 – 1. časť od ČS – AŠ 3N )**

V Bratislave, 07/2025

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH), závod Tepláreň Martin

IČO: 36 211 541

1. **Predmet zákazky**

Predmetom zákazky bude vykonanie diela **„ Rekonštrukcia vonkajšieho požiarneho vodovodu, pre MH Teplárenský podnik, a.s. závod Martin** “ **( vetva č. 1 – 1. časť od ČS – AŠ 3N )**

Predmetom projektovej dokumentácie je rekonštrukcia časti požiarnej vodovodnej siete v areály MH Teplárenský holding, a.s. Bratislava v závode Martin.

„SO-01 Požiarny vodovod v rámci zmenšeného perimetra“ (zakreslená zelená trasa) predstavuje centrálnu časť závodu Teplárne, kde je v súčasnosti prevádzkovaný pôvodný požiarny vodovod z roku 1987 vybudovaný z oceľového potrubia ktorý vykazuje veľké poruchy.
Časť **( vetva č. 1 – 1. časť od ČS – AŠ 3N )** je predmetom zákazky.

Rekonštrukcia požiarneho vodovodu spočíva v dodržaní pôvodných trás požiarnej vodovodnej siete . Podkladom pre návrh trasy bolo vykreslenie všetkých známych inžinierskych sietí vrátane požiarneho vodovodu ktoré eviduje Objednávateľ a ktoré poskytol projektantovi. Jedná sa o vedenia NN elektro, VN elektro, kanalizácia dažďová, kanalizácia splašková, vodovod pitný, vodovod požiarny, plyn, telekomunikačné siete. Následne projektant spolu s technickými pracovníkmi Objednávateľa uskutočnil podrobnú rekognoskáciu terénu, výsledkom čoho je konečný návrh trasy vodovodu. Počas projektových prác nedošlo ku vytyčovaniu jednotlivých podzemných inžinierskych sietí v areály závodu Teplárne, ani ku overeniu ich polohy kopanými sondami. Toto sa uskutoční až pred samotnou realizáciou a na základe týchto zistení, môže dôjsť ku prípadnej úprave trasy požiarneho vodovodu. Prípadne zmeny budú riešené počas výstavby na základe návrhu Zhotoviteľa za súčinnosti autorského a stavebného dozoru a po odsúhlasení zo strany Objednávateľa.

Po zhodnotení súčasných podmienok na stavenisku, projektové riešenie rekonštrukcie požiarneho vodovodu rešpektuje nasledovné:

* Celá trasa vodovodu je navrhnutá z nových HDPE potrubí svetlosti DN150 a DN200, neuvažuje sa s využitím existujúcich úsekov požiarneho vodovodu
* Novo navrhovaná trasa požiarneho vodovodu rešpektuje pôvodnú trasu, ale zároveň sa od nej odkláňa tam kde to podľa dostupných podkladov zjednodušuje realizáciu
* Celý požiarny vodovod je navrhnuté vybudovať v zapaženej ryhe, tam kde je to možné v zelenom páse, inde rozrušením spevneného betónového povrchu komunikácií s následnou spätnou úpravou
* V prípade že po vytýčení podzemných sietí a overení kopanými sondami sa preukáže možnosť zjednodušenia výstavby využitím existujúcich oceľových potrubí na vtiahnutie nových HDPE potrubí, toto bude riešené formou zmenového konania na základe návrhu Zhotoviteľa za súčinnosti autorského a stavebného dozoru a po odsúhlasení zo strany Objednávateľa.
* Všetky nadzemné požiarne hydranty na vodovodnom potrubí sú navrhnuté s menovitou svetlosťou hydrantu DN 150. Na vodovodnú sieť v zmysle tabuľky č. 3 STN 92 0400 sú navrhnuté osadiť nadzemné požiarne hydranty s pevnou spojkou 2x75 (B) a 2x110 (A) (farba viečok hydrantu modrá).
* Na vodovodnej sieti sú osadené aj podzemné hydranty slúžiace ako vzdušník a kalník.
* Nadzemné hydranty na vonkajšom vodovode sa navrhujú tak, aby boli umiestnené mimo požiarne nebezpečného priestoru požiarneho úseku, najmenej 5 m a najviac 80 m od stavieb; ich vzájomná vzdialenosť môže byť najviac 160 m.
* Najnepriaznivejšie umiestnené odberné miesto má mať hydrostatický pretlak v zmysle § 9 ods. 2 vyhlášky MV SR č. 699/2004 Z. z. najmenej 0,25 MPa
* Výstupný tlak z existujúcej čerpacej stanice je v súčasnosti 0,38 MPa až 0,42 MPa, je ho možné zvýšiť až na 1,1 MPa. Svetlosť potrubia na výstupe z ČS je DN 250 mm, za vonkajšou stenou ČS je potrubie zredukované na DN200 .

## Príprava územia pre výstavbu

Pred začiatkom zemných prác je potrebné všetky inžinierske siete vytýčiť ich správcami a overiť ich hĺbku ručne kopanými sondami. Protokoly o vytýčení sietí priamo v teréne zabezpečí Zhotoviteľ.

**Zároveň počas výstavby je nevyhnutné rešpektovať požiadavky a podmienky pre prácu stavebných mechanizmov v ochranných pásmach inžinierskych sietí.**
**Búracie práce:**

Búracie práce sa pri výstavbe nového vodovodu predstavujú likvidáciu potrubia pôvodného požiarneho vodovodu. Materiál pôvodného vodovodu bol oceľový, pri výstavbe nového vodovodu sa rúry vyberú a odovzdajú do zberu. Úseky kde sa buduje vodovod v novej trase, sa pôvodné rúry nevyberajú, ale potrubie sa zaplaví riedkym chudobným betónom, resp. popolčekom s cementom.

Výruby stromov a kríkov sa nepredpokladajú.

**„SO-01 Požiarny vodovod v rámci zmenšeného perimetra“ (zakreslená zelená trasa)**

**Novo navrhovaná trasa ( vetva č. 1 – 1. časť od ČS – AŠ 3N )**Novobudovaný požiarny vodovod začína vo vzdialenosti 1,0 m od vonkajšej steny čerpacej stanice, prepojením na existujúce vodovodné potrubie oceľové DN250 ktoré vystupuje z čerpacej stanice. Cca 4,0 m od vonkajšej steny ČS sa osadí nová armatúrna šachta v ktorej sa potrubie rozvetví na dva smery. V armatúrnej šachte sú na oboch vetvách osadené uzatváracie ventily.

**Vetva č.1** je smerovaná severným smerom (ku vrátnici) prevažne v zelenom páse pozdĺž plota. Požiarny vodovod by sa mal uložiť medzi existujúce potrubie dažďovej kanalizácie a vedenie telekomu. Pôvodné potrubie požiarneho vodovodu bolo podľa poskytnutého geodetického zamerania vedené na ploche vjazdu do areálu (pred vrátnicou). Z dôvodu že táto plocha je mimoriadne dopravne exponovaná (hlavný vjazd do areálu teplárne) ako aj z dôvodu zakresleného množstva inžinierskych sietí v tomto úseku, ktorých skutočná poloha je neistá, je nové potrubie požiarneho vodovodu navrhnuté nebudovať v tejto ploche, ale zo zeleného pásu pozdĺž oplotenia areálu, sa trasa vodovodu zalomí vľavo o 90 stupňov, prekrižuje betónovú vozovku a potom pred budovou výrobného bloku sa zalomí doprava a v betónovej ploche je potrubie dovedené do existujúcej vodomernej šachty ( pri garážach )v ktorej sa vetví na dva smery.

Po trase sú navrhnuté tri odbočenia ktoré súžia pre zásobovanie vnútorných požiarnych vodovodov, jedno do **prevádzkovej budovy starej**, ktoré je ukončené v existujúcej šachte pred budovou uzáverom, druhá odbočka smeruje do **jedálne** a táto je na prepojení na vnútorný vodovod ukončená šupátkom so zemnou súpravou. A tretia odbočka do šachty pred prevádzkovou budovou novou.

1. **Typ zmluvy**

Výsledkom obstarávania bude uzatvorenie zmluvy/vystavenie objednávky.

Podrobné vymedzenie zmluvných podmienok tvorí samostatnú časť 4 - Obchodné podmienky.

1. **Miesto a termín realizácie predmetu zákazky**

Miesto realizácie: MH Teplárenský holding, a.s. závod Martin, Robotnícka 17, 036 80 Martin

Termín realizácie: obdobie 07 -10 /2025,

1. **Obhliadka miesta realizácie zákazky**

 **Predmet zákazky** (závod MHTH Martin) - obhliadky sa uskutoční **dňa 21.07.2025 o 09,00 na základe telefonického dohovoru -** kontaktná osoba – Ľubica Ondrušová, špecialista BOZP,+421 908 941 474.

**Obhliadka je určená na vizualizáciu objektu. Účasť na obhliadke miesta uskutočnenia predmetu zákazky je povinná.**

Obstarávateľ si vyhradzuje právo na prípadnú zmenu termínu a podmienok konania obhliadky. Prípadná zmena bude účastníkom oznámená telefonicky prípadne mailom najneskôr dva pracovné dni pred konaním obhliadky.

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „ERRMA“ alebo vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok. Najoptimálnejšie je zaslať ich mailom na ivana.koubova@mhth.sk .

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

 Účastník/ dodávateľ môže komunikovať len s osobami uvedenými v tomto dokumente. **Komunikácia s inými osobami môže byť dôvodom na vylúčenie účastníka zo súťaže.**

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. **Čestné vyhlásenie** - súhlas s obsahom „Čestné vyhlásenie účastníka MHTH.docx“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas so znením **Zmluvy o dielo**, ktorá tvorí prílohu č. 2 týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení. Zmeny v zmluve nie sú povolené.
	3. Minimálne dve referencie o úspešne realizovaných zákazkách, predmetom ktorých boli obdobné dodávky

Požadované referencie budú obsahovať:

* + obchodné meno a sídlo odberateľa,
	+ stručný opis predmetu zákazky,
	+ celkový finančný objem v € bez DPH
	+ rok realizácie (lehota realizácie),
	+ meno a priezvisko, telefónne číslo a email kontaktnej oprávnenej osoby odberateľa, u ktorej je možné si tieto údaje overiť,
	1. Opis technického riešenia, s podrobnou kalkuláciou dodávok a prác. Výkaz výmer tvorí prílohy č. 3 týchto súťažných podkladov.
1. **Predloženie ponuky**

 Účastník môže predložiť iba jednu ponuku.

1. **Termín predkladania ponúk**
2. **Vstupné kolo, kolo otázok a odpovedí:** od 14.07.2025 15:00 do 29.07.2025 14:00

Lehota na predkladanie ponúk: **do 29.07.2025 14:00**

1. **Kolo, obhliadka v zmysle bodu 5 tejto pozvánky**

**3. kolo: Kontrolné kolo** od 29.07.2025 14:00 do 30.07.2025 10:00

**4. kolo: Aukčné kolo -** vyhlásené dodatočne

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

1. **Vysvetľovanie ponúk**

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.10.2025.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 3 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3- SPÔSOB URČENIA CENY**

Cena musí byť stanovená v zmysle zákona NR SR č. 18/1996 Z. z. o cenách v úplnom znení.

Účastníkom navrhovaná cena v ponuke bude uvedená v eurách bez DPH.

Účastník v ponuke predloží podrobnú kalkuláciu ponukovej ceny.

**ČASŤ 4 – OBCHODNÉ PODMIENKY**

Zmluvné podmienky realizácie predmetu zákazky sú stanovené Zmluvou o dielo, podľa prílohy súťažných podkladov.